als_Latn dik_Latn sag_Latn
Performanca që skuadra paraqiti në përballjen me Flamurtarin e ka kënaqur jo pak trajnerin Canaj, i cili me të drejtë në konferencën për shtyp dhënë menjëherë pas ndeshjes, tha se: “Skuadra që drejtoj ka bërë nga një takimet më të mira këtë sezon. Futbollistët zbatuan me përpikmëri në fushën e lojës detyrat taktike të dhëna përpara ndeshjes. Në karrierën time si trajner nuk mbaj mend që mbi 20 raste për shënim të mos gjenim një herë rrugën e rrjetës”. Nisur nga rastet e panumërta për shënim në portën e miqve, Canaj thotë se: “Nuk u respektuam nga fati pasi rezultati duhej të ishte patjetër në favor të Vllaznisë. Futbolli është i tillë. Më vjen keq që ajo që kërkuam nuk na erdhi. Jam i kënaqur nga skuadra që po luan futboll, është shumë afër portës dhe shpresoj që edhe goli tani të mos mungojë. Për mendimin tim, lojëra të tilla të bëjnë optimist edhe për takimin më të afërt të kampionatit. Shanset tona për kualifikimin tani janë 50 me 50”, tha më tej Canaj. Pjesë e deklaratave të Canajt ishte edhe një koment në lidhje me atë që është shprehur katër ditë më parë, pas ndeshjes Vllaznia-Teuta për kampionat e cila përfundoi në barazim, 1-1.
Canaj i kënaqur me skuadrën: Takim i hapur në Vlorë0
Share.
als_Latn als_Latn eng_Latn